میللی مودافعه ناظیری حولوصی آکار امریکا طرفیندن ترور تشکیلاتی پ.کا.کا/ی.پ.گ-نین سوریه-نین منبیچ بؤلگه‌سیندن چیخاریلاجاغینا دایر وئریلن سوزلره عمل ائتمه‌دیگی تقدیرده لازیم اولانین یئرینه یئتیریله جگینی سؤیله‌ییب.
ناظیر آکار تورکیه بؤیوک میللت مجلیسی‌نین عمومی ایجلاسیندا ناظیرلیگی‌نین بودجه‌سینه دایر معلومات تقدیم ائدیب.
چیخیشیندا ترورلا موباریزه‌یه توخونان آکار تورکیه سلاح‌لی قوه‌لری‌نین وطن تورپاق‌لاری‌نین تهلوکه‌سیزلیگی و بوتؤو‌لوگو، میللتین اگمنلیگی، موستقیل‌لیگی اوچون ترور تشکیلات‌لاری و بونونلا باغلی هر تهدید و تهلوکه‌یه قارشی اؤلکه داخیلینده و سرحددن کناردا عزم و قرارلی موباریزه‌سینی داوام ائتدیردیگینی دیله گتیریب.
منبیچه احتیمال اولونان عملیاتا توخونان آکار بیلدیریب کی، بوراداکی مقصدیمیز پ.کا.کا/ی.پ.گ-نین تامامیله منبیچ-‌دن چیخاریلماسی، آغیر سلاح‌لارین ییغیشدیریلماسی، زوراکیلیغا قارشی حرکت‌لر ائدن قروپ‌لاردان تمیزلنه‌رک بؤلگه‌نین تهلوکه‌سیزلیگی‌نین و ثابت‌لیگی‌نین تامین اولونماسی، حاکمیتین منبیچ‌لی‌لره تحویل وئریلمه‌سی و نتیجه‌ده سوریه-لی لرین تهلوکه‌سیزلیک ایچینده ائولرینه قاییتماسی‌دیر.
امریکا طرفیندن پ.کا.کا/ی.پ.گ-نین منبیچ-‌دن چیخاریلاجاغینا دایر وعدلر وریلمه‌سینه باخمایا‌راق ترور تشکیلاتی‌نین منبیچ-ده چوخورلار قازدیغی، دوشرگه‌لر حاضیرلادیغی‌نین آشکارلاندیغینی خاطیرلا‌دان آکار "موضوع یاخیندان تعقیب ائدیلیر، وئریلن وعدلره عمل ائدیلمه‌یه‌جگی تقدیرده دیگر بؤلگه‌لرده اولدوغو کیمی یئری و زامانی گلدیگی آندا بوراداکی تروریستلر ده قازدیق‌لاری چوخورلاردا باسدیریلا‌جاق‌لار" ایفاده‌سینی ایشلدیب.
آکار آیریجا عراق-ین سینجار بؤلگه‌سی‌نین پ.کا.کا-نین یئرلشدیگی، قندیل بؤلگه‌سی کیمی اولماسینا دا اصلا ایجازه ورمه‌یه‌جک‌لرینی سؤیله‌ییب.
